Nafarroako Parlamentuko Mahaiak, 2019ko abenduaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkezturiko galdera, SINAI-Nafarroako I+G+b Sistemari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko abenduaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Zientzia eta Teknologiari buruzko ekainaren 27ko 15/2018 Foru Legea garatuko bada, SINAI-Nafarroako I+G+b Sistema sortu beharra dago.

Unibertsitateko, Berrikuntzako eta Eraldaketa Digitaleko kontseilariak 2019ko irailaren 24ko agerraldian adierazi zuen sistema hori sortzeko foru agindua Nafarroako Kontseiluan dagoela, kontsultarako izapidean.

Nafarroako Gobernuko lehendakariak, berriz, bere exekutiboaren lehen neurriak iragarri zituenean adierazi zuen SINAI urrian egonen zela sortuta.

– SINAI zergatik ez da oraindik sortu?

Iruñean, 2019ko abenduaren 11n

Foru parlamentaria: Ángel Ansa Echegaray